ประกาศกระทรวงการคลังเรื่องลักษณะ สี และขนาดธนบัตรที่ระลึกชนิดราคา๕๐๐๐๐๐ บาท ที่จะนำออกใช้[๑] เนื่องในอภิลักขิตสมัยมหามงคลวันราชาภิเษกสมรสในพระบาทสมเด็จพระปรมินทรมหาภูมิพลอดุลยเดชมหาราช และสมเด็จพระนางเจ้าสิริกิติ์พระบรมราชินีนาถ ครบ ๕๐ ปี วันที่ ๒๘ เมษายน พุทธศักราช ๒๕๔๓ธนาคารแห่งประเทศไทยเป็นเป็นการสมควรออกธนบัตรที่ระลึกชนิดราคา ๕๐๐๐๐๐ บาทเพื่อเฉลิมพระเกียรติ ณ สมัยอันเป็นมหามงคลนี้ รัฐมนตรีว่าการกระทรวงการคลังอาศัยอำนาจตามความในมาตรา ๑๔ วรรค ๒ แห่งพระราชบัญญัติเงินตรา พ.ศ. ๒๕๐๑จึงประกาศลักษณะ สี และขนาดของธนบัตรที่ระลึกชนิดราคา ๕๐๐๐๐๐ บาท ดังต่อไปนี้๑. ลักษณะและสีก. ด้านหน้าตอนกลาง ภาพประธานเป็นพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันทรงฉลองพระองค์ลำลอง คู่กับพระฉายาสาทิสลักษณ์สมเด็จพระนางเจ้าสิริกิติ์พระบรมราชินีนาถ ทรงพระมาลา พิมพ์ด้วยสีน้ำตาลเข้ม บนลายพื้นสีน้ำตาล สีส้ม สีเหลืองและสีเขียวอ่อนเบี้องล่างมีลายมือชื่อของรัฐมนตรีว่าการกระทรวงการคลังและผู้ว่าการธนาคารแห่งประเทศไทยกำกับอยู่เหนือตำแหน่งคำว่า รัฐมนตรีว่าการกระทรวงการคลัง และ ผู้ว่าการธนาคารแห่งประเทศไทยทั้งหมดพิมพ์ด้วยสีน้ำตาลเข้ม บริเวณขอบโดยรอบธนบัตรพิมพ์ด้วยสีทองเบื้องซ้ายมุมบน ตัวเลขอารบิกขนาดใหญ่บอกราคา 500000พิมพ์ด้วยหมึกพิมพ์พิเศษสีม่วงแดงเหลือบสีเขียว ถัดลงมามีคำว่า รัฐบาลไทย ธนบัตรเป็นเงินที่ชำระหนี้ได้ตามกฎหมายและ ห้าแสนบาท พิมพ์ด้วยสีน้ำตาลเข้มทั้งหมดพิมพ์ซ้อนทับบนช่อลายไทยสีเงินและลายพื้นสีน้ำตาลอ่อนสีส้ม สีฟ้า สีเขียวและสีเหลือง ถัดลงมาในเนื้อกระดาษเป็นลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันคู่กับพระฉายาสาทิสลักษณ์ สมเด็จพระนางเจ้าสิริกิติ์ พระบรมราชินีนาถ และลายน้ำเลขไทย๕๐ ซึ่งมีความโปร่งแสงเป็นพิเศษ ใต้ลายน้ำมีลายเส้นอยู่ในกรอบรูปสี่เหลี่ยมผืนผ้าพิมพ์ด้วยสีน้ำตาลเข้มซ้อนทับบนพื้นลายไทยสลับสี ภายในมีตัวเลขอารบิก 500000ซ่อนไว้ ซึ่งมองเห็นได้เมื่อเอียงธนบัตรเข้าหาแสงสว่าง โดยมองผ่านจากมุมล่างซ้ายเข้าหากึ่งกลางของธนบัตรด้านบนเบื้องซ้ายติดกับภาพประธานสำหรับธนบัตรที่ระลึกชุดพระบาทสมเด็จพระเจ้าอยู่หัวรัชกาลปัจจุบันมีหมวดเลขหมายไทยนำหน้าด้วยตราอักษรพระปรมาภิไธย ภ.ป.ร. ส่วนธนบัตรที่ระลึกชุดสมเด็จพระนางเจ้าสิริกิติ์ พระบรมราชินีนาถ มีหมวดเลขหมายไทยนำหน้าด้วยตราอักษรพระนามาภิไธยส.ก. พิมพ์ด้วยสีแดง ถัดลงมามีตราอักษรพระปรมาภิไธย ภ.ป.ร.คู่กับตราอักษรพระนามาภิไธย ส.ก. พิมพ์ด้วยสีทองบนลายพื้นสีส้มและสีเหลือง ถัดลงมาอีกมีภาพพิธีสถาปนาสมเด็จพระบรมราชินีซึ่งเป็นขั้นตอนหนึ่งในพระราชพิธีพระบรมราชาภิเษก พิมพ์ด้วยสีน้ำตาลเข้มบนลายพื้นสีส้มและสีเหลืองใต้ภาพเป็นลายไทยพิมพ์ด้วยสีน้ำตาลเข้มและสีทองเบื้องขวามุมบนผนึกฟอยล์สีทองพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันซ้อนกับพระฉายาสาทิสลักษณ์ สมเด็จพระนางเจ้าสิริกิติ์ พระบรมราชินีนาถ รอบฟอยล์สีทองมีแถวตัวเลขอารบิก500000 ขนาดเล็กเรียงติดต่อกันอ่านได้ชัดเจนโดยใช้แว่นขยายพิมพ์ด้วยสีทองบนเนื้อกระดาษสีเหลืองอ่อนทั้งหมดล้อมรอบด้วยลายเส้นโค้งสีส้ม สีน้ำตาลอ่อน สีเขียวอ่อน สีฟ้าและสีเหลืองถัดลงมาทางซ้ายมีรูปพระครุฑพ่าห์สีเขียวอ่อนและสีส้ม ภาพพระราชพิธีบรมราชาภิเษกพิมพ์ด้วยสีทองมีตัวเลขอารบิกคำว่า 500000 ขนาดเล็กพิมพ์ด้วยสีทองเป็นลายพื้นทั้งหมดพิมพ์ซ้อนทับบนลายพื้นสีส้ม สีน้ำตาลอ่อนและสีเขียวอ่อนถัดลงมาสำหรับธนบัตรที่ระลึกชุดพระบาทสมเด็จพระเจ้าอยู่หัวรัชกาลปัจจุบัน มีหมวดเลขหมายอารบิกนำหน้าด้วยตราอักษรพระปรมาภิไธยภ.ป.ร. ส่วนธนบัตรที่ระลึกชุด สมเด็จพระนางเจ้าสิริกิติ์ พระบรมราชินีนาถมีหมวดเลขหมายอารบิกนำหน้าด้วยตราอักษรพระนามาภิไธย ส.ก.พิมพ์ด้วยสีแดงถัดลงมาเป็นตัวเลขไทยขนาดใหญ่บอกราคา ๕๐๐๐๐๐ พิมพ์ด้วยสีน้ำตาลเข้มซ้อนทับบนช่อลายไทยสีเงินและลายพื้นสลับสีข. ด้านหลังตอนกลาง ภาพประธานเป็นพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและพระฉายาสาทิสลักษณ์ สมเด็จพระนางเจ้าสิริกิติ์ พระบรมราชินีนาถ ในพระราชพิธีราชาภิเษกสมรสเมื่อวันที่ ๒๘ เมษายน ๒๔๙๓ พิมพ์ด้วยสีน้ำตาลเข้มบนลายพื้นสีเหลืองสีส้มอ่อนและสีน้ำตาลทอง ใต้ภาพมีแถวตัวเลขอารบิก 500000 ขนาดเล็กสีน้ำตาลเรียงติดต่อกันสองแถวอ่านได้ชัดเจนโดยใช้แว่นขยายถัดลงมามีคำว่า ราชาภิเษกสมรสครบ ๕๐ ปี ๒๘ เมษายน ๒๕๔๓ และ บรมราชาภิเษกครบ ๕๐ปี ๕ พฤษภาคม ๒๕๔๓ พิมพ์ด้วยสีน้ำตาลเข้ม ถัดไปทางขวามีตัวเลขไทยขนาดใหญ่บอกราคา ๕๐๐๐๐๐ส่วนบนพิมพ์ด้วยสีน้ำตาลเข้ม ส่วนล่างพิมพ์ด้วยสีม่วงเข้ม ภายในบรรจุตัวเลขอารบิก 500000ขนาดเล็กที่อ่านได้ชัดเจนโดยใช้แว่นขยาย ทั้งหมดพิมพ์ซ้อนทับบนลายไทยสีส้มอ่อนสีน้ำตาลทอง และลายพื้นสีเหลือง สีเหลืองเข้ม สีส้มอ่อน สีน้ำตาลทอง สีส้ม สีเขียวสีน้ำตาล และสีฟ้า บริเวณขอบด้านซ้ายและขวาของธนบัตรพิมพ์ด้วยสีทองเหนือขึ้นไปทางขวามีรูปครุฑพ่าห์สีน้ำตาลและสีน้ำตาลทองเบื้องซ้ายมุมบนมีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันคู่กับพระฉายาสาทิสลักษณ์สมเด็จพระนางเจ้าสิริกิติ์ พระบรมราชินีนาถ เมื่อครั้งยังเป็นพระคู่หมั้นพิมพ์ด้วยสีส้ม สีฟ้าและสีเขียว อยู่ภายในกรอบรูปวงรี ถัดลงมามีภาพพระตำหนักเปี่ยมสุขพระราชวังไกลกังวล พิมพ์ด้วยสีเหลืองเข้ม สีเหลืองอ่อน สีฟ้า และสีเขียวใต้ภาพมีคำว่า พระตำหนักเปี่ยมสุข พระราชวังไกลกังวล พิมพ์ด้วยสีฟ้า และสีเขียวถัดลงมามีพระบรมฉายาทิสลักษณ์พระบาทสมเด็จพระเจ้าอยู่หัวรัชกาลปัจจุบันและพระฉายาทิสลักษณ์ สมเด็จพระนางเจ้าสิริกิติ์ พระบรมราชินีนาถที่ทรงฉายร่วมกับพระราชโอรสและพระราชธิดา ขณะยังทรงพระเยาว์พิมพ์ด้วยสีม่วงเข้มลบนลายพื้นสีส้มเบื้องขวามุมบนมีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและพระฉายาสาทิสลักษณ์ สมเด็จพระนางเจ้าสิริกิติ์ พระบรมราชินีนาถ ขณะทรงประกอบพระราชกรณียกิจทั้งหมดพิมพ์ด้วยสีเหลืองเข้ม สีน้ำตาลทอง สีส้ม สีน้ำตาลและสีฟ้าซ้อนทับบนลายประดิษฐ์และลายพื้นสลับสีถัดลงมาในเนื้อกระดาษเป็นลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันคู่กับพระฉายาสาทิสลักษณ์ สมเด็จพระนางเจ้าสิริกิติ์ พระบรมราชินีนาถและลายน้ำเลขไทย ๕๐ ซึ่งมีความโปร่งแสงเป็นพิเศษค. ลักษณะอื่น ๆเนื้อกระดาษสีเหลืองอ่อนมีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันคู่กับพระฉายาสาทิสลักษณ์ สมเด็จพระนางเจ้าสิริกิติ์ พระบรมราชินีนาถและลายน้ำเลขไทย ๕๐ ซึ่งมีความโปร่งแสงเป็นพิเศษมองเห็นได้ชัดเจนทั้งสองด้านเมื่อยกธนบัตรขึ้นส่องดูกับแสงสว่างในเนื้อกระดาษโรยเส้นใยเรืองแสงเป็นแถบตามแนวยืนของธนบัตรซึ่งมองไม่เห็นด้วยแสงธรรมชาติแต่จะเห็นเรืองแสงเป็นสีเหลืองและสีน้ำเงินภายใต้รังสีเหนือม่วงในเนื้อกระดาษฝังเส้นใยสีโลหะซ่อนไว้ตามแนวยืนของธนบัตรภายในเส้นใยโลหะมีตัวอักษรไทยคำว่า ทรงพระเจริญ ขนาดเล็กเรียงเป็นระยะอยู่สองแถวสามารถอ่านได้ทั้งสองด้านเมื่อยกธนบัตรขึ้นส่องดูกับแสงสว่างและจะเห็นเรืองแสงเป็นสีเหลืองและสีน้ำเงินภายใต้รังสีเหนือม่วงมุมบนขวาด้านหน้าของธนบัตรผนึกฟอยล์สีทองพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันซ้อนกับพระฉายาสาทิสลักษณ์สมเด็จพระนางเจ้าสิริกิติ์ พระบรมราชินีนาถเมื่อเปลี่ยนมุมมองพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันจะเปลี่ยนเป็นพระฉายาสาทิสลักษณ์สมเด็จพระนางเจ้าสิริกิติ์พระบรมราชินีนาถตัวเลขอารบิก 500000 ที่มุมบนซ้ายด้านหน้าของธนบัตรพิมพ์ด้วยหมึกพิมพ์พิเศษสีม่วงแดงเหลือบสีเขียวเมื่อพลิกขอบล่างธนบัตรขึ้นจะเห็นเป็นสีเขียวทั้งหมดลายพื้นสีเหลืองทั้งด้านหน้าและด้านหลังธนบัตรพิมพ์ด้วยหมึกพิมพ์พิเศษสีเหลืองซึ่งจะเปลี่ยนเป็นสีเหลืองเรืองแสงภายใต้รังสีเหนือม่วงหมวดเลขหมาย พิมพ์ด้วยหมึกพิมพ์พิเศษสีแดงซึ่งจะเปลี่ยนเป็นสีส้มเรืองแสงภายใต้รังสีเหนือม่วง๒. ขนาดกว้าง ๑๒๖ มิลลิเมตร ยาว ๒๐๕มิลิเมตรประกาศ ณ วันที่ ๒๖ เมษายน พ.ศ. ๒๕๔๓ธารินทร์นิมมานเหมินท์รัฐมนตรีว่าการกระทรวงการคลังชไมพร/แก้ไข๑๔ พฤษภาคม๒๕๔๕ปิยะธิดา/ปรับปรุง๑ สิงหาคม ๒๕๖๑[๑] ราชกิจจานุเบกษาเล่ม ๑๑๗/ตอนพิเศษ ๓๙ ง/หน้า ๑/๒๗ เมษายน ๒๕๔๓